Ордэн “Знак Пашаны” — высокая дзяржаўная адзнака для працаўніка, што ў свой час зазіхацела на грудзях намесніка дырэктара Івана Лявонцьевіча Шастака і старшага цеплатэхніка Іосіфа Уладзіміравіча Мікуліча, сатуратаршчыцы Марыі Вікенцьеўны Ігнатавай і апаратчыка Марыі Іванаўны Чыжэвіч. Дасягненні каваля Паўла Іванавіча Камарова, начальніка лабараторыі кантрольна-вымяральных прыбораў і аўтаматыкі Яўгена Іванавіча Мурашкі, галоўнага тэхнолага Надзеі Барысаўны Шастак адзначаны ордэнамі Працоўнага Чырвонага Сцяга. Слесары Мікалай Дзмітрыевіч Фалеўка і Юрый Саядавіч Саакаў атрымалі ордэны Працоўнай Славы ІІІ ступені.